|  |  |  |  |
| --- | --- | --- | --- |
|  |  | Lietuvos LEADER logo RGB 900x1200px | Skuodo VVG logotipas |

**APUOLĖS BENDRUOMENĖS CENTRAS**

**Projekto vykdymo sutarties Nr.** LEADER-13-SKUODAS-07-004

**Projekto pavadinimas:** „Bendradarbiavimas ir partnerystė bendruomenės užimtumui skatinti“

**Projekto vadovas:** Aušra Budrikienė

**Projekto trukmė:** 2014-04-01 – 2015-04-01

**Bendra projekto vertė (Lt):** 37 181,24

**Paramos suma (Lt):** 29 744,99

**Pareiškėjo įnašas natūra – savanorišku darbu (Lt):** 7 436,25

**Projekto tikslas:** Stiprinti ir įvairinti vietos ekonomiką, ugdant verslumą ir skatinant įvairių sektorių bendradarbiavimą.

**Trumpas projekto veiklų aprašymas:** Bendruomenės centro patalpose vyks 32 val. teorinis - praktinis seminaras „Audimas seniau ir dabar“ bei 32 val. teorinis - praktinis seminaras „Vilnos vėlimas“. Seminaruose dalyvaus po 12 žmonių. Projekto įgyvendinimo metu numatoma austi kilimėlius, tautines juostas su tautiniais simboliais bei užrašais, bus veliami šalikai, riešinės, šlepetės, kilimėliai, liemenės.

Pažintinės - mokomosios išvykos į Lietuvių liaudies buities muziejų metu bus dalyvaujama Prienų krašto muziejaus edukacinėje programoje ,,Auskit, vykit mano rankos“; Prienų r. ,,Ošvenčios kaimo bendruomenėje“, kuri vykdo projektą, susijusį su liaudies amatais, ir Molėtų r. Naujasodžio bendruomenėje bus semiamasi gerosios patirties. Bus aplankytas Molėtų r., Inturkės sen., Ūtos k. ūkininkas Giedrius Protakavičius, kuris augina avis. Bus dalyvaujama Molėtų krašto muziejaus edukacinėje programoje ,,Lino kelias“. Pažintinėse – mokomosiose išvykose ir edukacinėse programose dalyvaus 60 žmonių.

Plungės r. Žemaičių Kalvarijos seniūnijos bendruomenė ,,Gardai“ vykdo projektą ,,Avių auginimas ir vilnos panaudojimas amatuose“. Bendruomenės nariai bus supažindinti su šio projekto veiklomis. Bus apsilankyta Platelių dvaro svirne, edukacinėje audimo programoje. Dalyvaus 15 žmonių.

Bus įsigyta seminarams organizuoti reikalinga aparatūra: kompiuteris ir projektorius bei filmavimo kamera ir foto aparatas, reikalingi edukacinės programos ,,Audimas staklėmis“ DVD ir lankstinukui ,,Amatai Kaukolikuose“ sukūrimui.

Praktiniams užsiėmimams vykdyti bus įsigyta reikalinga įranga: siuvimo mašina kilimėliams apsiūti ir vėlimo mašina vilnos vėlimui. Projektas bus užbaigimas renginiu, kurio metu veiks dirbinių paroda, bus pristatytas išleistas lankstinukas ,,Amatai Kaukolikuose“, aptarti projekto rezultatai.

Po baigiamojo renginio visi amatininkiški dirbiniai bus eksponuojami parodoje - mugėje V. Žiogienės ,,Gėlių salone“.

**Išspręstos problemos:** Bus patenkinti gyventojų poreikiai - padidės jų užimtumas, norintys galės išmokti amato, bus ugdomas verslumas.

**Projekto tikslinė grupė ir tiesioginiai naudos gavėjai:** Skuodo rajono Apuolės bendruomenės centro nariai, Kaukolikų kaimo gyventojai.

**Laukiami rezultatai:** Stiprės bendradarbiavimas tarp verslininkų, ūkininkų ir bendruomenės. Bendruomenės nariai išmoks audimo, vėlimo amato, kurį galės plėtoti savarankiškai. Projekto metu bendruomenės nariai pasisems gerosios patirties iš kitų bendruomenių veiklos, puoselės tautinį paveldą per amatus, įgytus gebėjimus perteiks kitiems bendruomenės nariams.